நீர் வேகமாக வந்து பாய்வதால் வாய்க்காலில் ஏற்கனவே உள்ள நீருடன் பலமுடன் மோதிக் கலக்கும். நீர் இருந்தது – கிடந்தது என்ற விலக்கு அங்கு இல்லை. தண்ணீராக ஒன்று சேர்ந்துவிடும். அதுபோல் உறவுகள் ஒருவருடன் ஒருவர் பகைத்துக் கொள்வதால் ஒன்றும் ஆகப்போவதில்லை. இருவரும் பகைமை பாராட்டாது நீரினைப் போன்று ஒருங்கிணைந்து வாழ்தல் வேண்டும் என்ற உறவு ஒற்றுமையை நமது முன்னோர்கள் இப்பழமொழி வாயிலாகத் தெளிவுறுத்தி இருப்பது குறிப்பிடத் தக்கதாகும்.